ΠΕΡΙΕΧΟΜΕΝΑ
ΑΠΟΦΑΣΕΙΣ
Μεταβίβαση εξουσίας υπογραφής «Με εντολή
της Προϊστάμενης της Διεύθυνσης Οικονομικής
Διαχείρισης».
Τροποποίηση άρθρων 45, 86 και 87 Εσωτερικού
Κανονισμού Λειτουργίας Πανεπιστημίου Δυτικής
Αττικής.
ΑΠΟΦΑΣΕΙΣ
Αριθμ. 26892
(1)
Μεταβίβαση εξουσίας υπογραφής «Με εντολή
της Προϊστάμενης της Διεύθυνσης Οικονομικής
Διαχείρισης».
Η ΠΡΟΪΣΤΑΜΕΝΗ ΔΙΕΥΘΥΝΣΗΣ
ΟΙΚΟΝΟΜΙΚΗΣ ΔΙΑΧΕΙΡΙΣΗΣ
ΓΕΝΙΚΗΣ ΓΡΑΜΜΑΤΕΙΑΣ
ΠΟΛΙΤΙΚΗΣ ΠΡΟΣΤΑΣΙΑΣ
Έχοντας υπόψη:
α) Την περ.  iv της παρ.  3 του άρθρου 27Α του
ν. 4314/2014 «Α) Για τη διαχείριση, τον έλεγχο και την
εφαρμογή αναπτυξιακών παρεμβάσεων για την προγραμματική περίοδο 2014-2020, Β) Ενσωμάτωση της
Οδηγίας 2012/17 του Ευρωπαϊκού Κοινοβουλίου και του
Συμβουλίου της 13ης Ιουνίου 2012 (ΕΕ l150/16.6.2012)
στο ελληνικό δίκαιο, τροποποίηση του ν. 3419/2005
(Α’ 297) και άλλες διατάξεις» (Α’ 265), όπως προστέθηκε
με το άρθρο 72 του ν. 4443/2016 (Α’ 232),
β) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
A’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
γ) την περ. α της παρ. 1 του άρθρου 51 του ν. 4662/2020
«Εθνικός Μηχανισμός Διαχείρισης Κρίσεων και Αντιμετώπισης Κινδύνων, αναδιάρθρωση της Γενικής Γραμμα-
τείας Πολιτικής Προστασίας, αναβάθμιση συστήματος
εθελοντισμού πολιτικής προστασίας, αναδιοργάνωση
του Πυροσβεστικού και άλλες διατάξεις» (Α’ 27),
δ) την υπ’ αρ. 11204/31.12.2020 απόφαση του Γενικού
Γραμματέα Πολιτικής Προστασίας «Ορισμός Προϊσταμένων Διευθύνσεων της Γενικής Διεύθυνσης Οικονομι-
κών Υπηρεσιών (Γ.Δ.Ο.Υ.) Γενικής Γραμματείας Πολιτικής
Προστασίας»,
ε) το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού,
στ) την ανάγκη επιτάχυνσης των διαδικασιών, διευκόλυνσης της ολοκλήρωσης του οικονομικού αντικειμένου,
εξασφάλιση της εύρυθμης και αποτελεσματικής λειτουργίας της Διεύθυνση Οικονομικής Διαχείρισης της Γενικής
Διεύθυνσης Οικονομικών Υπηρεσιών του Υπουργείου
Κλιματικής Κρίσης και Πολιτικής Προστασίας,
ζ) το γεγονός ότι από την παρούσα απόφαση δεν προκαλείται δαπάνη στον κρατικό Προϋπολογισμό, αποφα-
σίζουμε:
Μεταβιβάζεται στον Προϊστάμενο του Τμήματος Ελέγχου, Εκκαθάρισης και Λογιστικής Παρακολούθησης Δα-
πανών της Διεύθυνσης Οικονομικής Διαχείρισης του
Υπουργείου Κλιματικής Κρίσης και Πολιτικής Προστασίας, η εξουσία υπογραφής Έκδοσης Αποφάσεων Εντολών
πληρωμής «Με Εντολή της Προϊσταμένης της Διεύθυνσης
Οικονομικής Διαχείρισης» και μέχρι του ποσού των εκατό
πενήντα χιλιάδων (150.000 ευρώ).
Η απόφαση αυτή ισχύει μέχρι την ανάκλησή της από
το αρμόδιο όργανο.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 3 Απριλίου 2024
Η Προϊσταμένη της Διεύθυνσης
ΑΝΘΗ ΑΠΟΣΤΟΛΑΤΟΥ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2563
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2563/01.05.2024
Αριθμ. 28283
(2)
Τροποποίηση άρθρων 45, 86 και 87 Εσωτερικού
Κανονισμού Λειτουργίας Πανεπιστημίου Δυτικής Αττικής.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΑΤΤΙΚΗΣ
(Συνεδρίαση 06/15.3.2024, θέμα 7ο)
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38) και ιδίως το άρθρο 5.
2. Τον ν. 4009/2011 «Δομή, λειτουργία, διασφάλιση
της ποιότητας των σπουδών και διεθνοποίηση των Ανωτάτων Εκπαιδευτικών Ιδρυμάτων» (Α’ 195) και ιδίως το
άρθρο 6, την περ. ιβ’ της παρ. 20 του άρθρου 8 και την
παρ. 2α του άρθρου 57, στο μέτρο που δεν αντίκεινται
στις διατάξεις του ν. 4957/2022 (Α’ 141).
3. Τον ν. 4485/2017 «Οργάνωση και λειτουργία της
Ανώτατης Εκπαίδευσης, ρυθμίσεις για την έρευνα και άλλες διατάξεις» (Α’ 114) και ιδίως το άρθρο 8, την περ. στ’
της παρ. 2 του άρθρου 13 και την περ. δ’ της παρ. 2 του
άρθρου 14, στο μέτρο που δεν αντίκεινται στις διατάξεις
του ν. 4957/2022 (Α’ 141).
4. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην Τριτοβάθμια Εκπαίδευση, Πειραματικά Σχολεία, Γενικά Αρχεία του Κράτους και λοιπές
διατάξεις» (Α’ 70) και ιδίως το άρθρο 66.
5. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της Ποιότητας, της
Λειτουργικότητας και της Σύνδεσης των Α.Ε.Ι. με την
Κοινωνία και Λοιπές Διατάξεις» (Α’ 141) και ιδίως των
άρθρων 16 και 223.
6. Την υπ’ αρ. 46969/12.5.2023 διαπιστωτική πράξη του
Αντιπρύτανη Έρευνας και Δια Βίου Εκπαίδευσης σχετικά
με την «Εκλογή Πρύτανη του Πανεπιστημίου Δυτικής
Αττικής» (ΥΟΔΔ 454).
7. Την υπ’ αρ. 80818/12.9.2023 πράξη του Πρύτανη του
Πανεπιστημίου Δυτικής Αττικής «Συγκρότηση της Συγκλήτου του Πανεπιστημίου Δυτικής Αττικής», καθώς και
την υπ’ αρ. 97386/19.10.2023 (ΑΔΑ: ΨΛΓΧ46Μ9ΞΗ-Ι07)
πράξη, με την οποία ανασυγκροτήθηκε το εν λόγω Συλλογικό Όργανο.
8. Την υπ’ αρ. 77275/1.9.2023 πράξη του Πρύτανη του
Πανεπιστημίου Δυτικής Αττικής «Ορισμός Αντιπρυτάνεων, τομέων ευθύνης αυτών, κατανομής αρμοδιοτήτων
και σειράς αναπλήρωσης του Πρύτανη του Πανεπιστημίου Δυτικής» (ΥΟΔΔ 921), όπως τροποποιήθηκε με την
υπ’ αρ. 94297/12.10.2023 (ΥΟΔΔ 1141) πράξη του Πρύτανη του Πανεπιστημίου Δυτικής Αττικής.
9. Την υπό στοιχεία Δ1α/ΓΠ.οικ. 24343/10.4.2020 κοινή
απόφαση των Υπουργών Ανάπτυξης και Επενδύσεων Προστασίας του Πολίτη - Παιδείας και Θρησκευμάτων -
Εργασίας και Κοινωνικών Υποθέσεων - Υγείας - Πολιτισμού και Αθλητισμού - Εσωτερικών «Παράταση ισχύος
της κοινής απόφασης των Υπουργών Ανάπτυξης και
Επενδύσεων, Προστασίας του Πολίτη, Παιδείας και
Θρησκευμάτων, Εργασίας και Κοινωνικών Υποθέσεων,
Υγείας, Πολιτισμού και Αθλητισμού και Εσωτερικών υπό
στοιχεία Δ1α/ΓΠ.οικ. 20021/2103-2020 (Β’ 956) έως και
τις 10.5.2020» (Β’ 1293).
10. Τον ν. 3310/2005 «Μέτρα για τη διασφάλιση της
διαφάνειας και την αποτροπή καταστρατηγήσεων κατά
τη διαδικασία σύναψης δημοσίων συμβάσεων» (Α’ 30).
11. Τον ν. 3861/2010 «Ενίσχυση της Διαφάνειας με την
υποχρεωτική ανάρτηση νόμων και πράξεων των Κυβερνητικών, Διοικητικών και Αυτοδιοικητικών Οργάνων στο
διαδίκτυο «Πρόγραμμα Διαύγεια» (Α’ 112).
12. Την υπ’ αρ. 74268/12.10.2020 (Β’ 4621) απόφαση
της Συγκλήτου του Πανεπιστημίου Δυτικής Αττικής,
σχετικά με την έγκριση του «Εσωτερικού Κανονισμού
Λειτουργίας του Πανεπιστημίου Δυτικής Αττικής» και
την από 13-03-2024 σχετική εισήγηση του Πρύτανη του
Πανεπιστημίου Δυτικής Αττικής.
13. Το γεγονός ότι, σύμφωνα με την περ. στ’ της παρ. 4
του άρθρου 16 του ν. 4957/2022, η Σύγκλητος «στ) Εγκρίνει τον Εσωτερικό Κανονισμό Λειτουργίας του ΑΕΙ, κατό-
πιν εισήγησης του Πρύτανη» (Α’ 141).
14. Το γεγονός ότι, σύμφωνα με τις περ. α’, ζ’ και η’
της παρ. 2 του άρθρου 223 του ν. 4957/2022, «Με τον
Εσωτερικό Κανονισμό Λειτουργίας του Α.Ε.Ι. καθορίζονται θέματα εσωτερικής λειτουργίας του Α.Ε.Ι. και ιδίως:
α) (…) η διαδικασία ορκωμοσίας των πτυχιούχων (…)
ζ) η διαδικασία απονομής τιμητικών ακαδημαϊκών τίτλων, η) οι κανόνες τελετουργικού ή εθιμοτυπικού χαρα-
κτήρα και δημόσιων σχέσεων» (Α’ 141).
15. Την ανάγκη του Πανεπιστημίου Δυτικής Αττικής
για την τροποποίηση του «Εσωτερικού κανονισμού λειτουργίας».
16. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού ή του προϋπολογισμού του Ιδρύματος, αποφασίζει:
Την τροποποίηση της υπ’  αρ. 74268/12.10.2020
(Β’ 4621) απόφασης της Συγκλήτου του Πανεπιστημίου
Δυτικής Αττικής, σχετικά με την Έγκριση του «Εσωτερικού Κανονισμού Λειτουργίας του Πανεπιστημίου Δυτικής
Αττικής» ,ως ακολούθως:
Α.
ΚΕΦΑΛΑΙΟ 9
ΠΡΟΠΤΥΧΙΑΚΕΣ ΣΠΟΥΔΕΣ
Άρθρο 45
Καθομολόγηση - Τύπος Πτυχίου/Διπλώματος
Προστίθεται παρ. 6 με το εξής περιεχόμενο:
«6. Η τελετή καθομολόγησης προπτυχιακών - μεταπτυχιακών φοιτητών λαμβάνει χώρα στους συνεδριακούς
χώρους του Πανεπιστημίου Δυτικής Αττικής (Άλσους
Αιγάλεω, Αρχαίου Ελαιώνα, Αθηνών) ή σε χώρους εκτός
των Πανεπιστημιουπόλεων, κατόπιν σχετικής απόφασης
των Πρυτανικών Αρχών».
Β.
ΚΕΦΑΛΑΙΟ 17
ΑΠΟΝΟΜΗ ΤΙΜΗΤΙΚΩΝ ΑΚΑΔΗΜΑΪΚΩΝ ΤΙΤΛΩΝ
Άρθρο 86
Απονομή Τίτλου Επίτιμου Καθηγητή και Τίτλου
Επίτιμου Διδάκτορα
Αντικαθίσταται η παρ. 4 ως εξής:
«4. Η απονομή του τιμητικού τίτλου του Επίτιμου Καθηγητή, καθώς και του Επίτιμου Διδάκτορα πραγματο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2563/01.05.2024
ποιείται σε ειδική τελετή που ορίζεται από τη Σύγκλητο
του Πανεπιστημίου Δυτικής Αττικής κατόπιν συνεννόησης με το Τμήμα Διεθνών και Δημοσίων Σχέσεων του
Ιδρύματος».
Γ.
ΚΕΦΑΛΑΙΟ 18
ΘΕΜΑΤΑ ΠΟΛΙΤΙΣΤΙΚΟΥ, ΕΘΙΜΟΤΥΠΙΚΟΥ ΚΑΙ
ΤΕΛΕΤΟΥΡΓΙΚΟΥ ΧΑΡΑΚΤΗΡΑ
Άρθρο 87
Ι) Αντικαθίσταται η παρ. 4 ως εξής:
«4. Μετά την περάτωση των σπουδών τους οι απόφοιτοι των Τμημάτων των Σχολών του ΠΑ.Δ.Α. καθομο-
λογούν σχετικό όρκο και τους απονέμονται τα πτυχία
τους σε ειδική τελετή σύμφωνα με τα αναφερόμενα στο
Κεφάλαιο 9 του παρόντος».
ΙΙ) Αντικαθίσταται η παρ. 5 ως εξής:
«5. Την ευθύνη της οργάνωσης των ανωτέρω εκδηλώσεων έχει το Τμήμα Διεθνών και Δημοσίων Σχέσεων.
Οι σχετικές δαπάνες βαρύνουν τον προϋπολογισμό του
Ιδρύματος και αποφασίζονται από τη Σύγκλητο».
ΙΙΙ) Προστίθεται παρ. 6 με το εξής περιεχόμενο:
«6. Ορίζεται Διαδικασία Διεξαγωγής Τελετών Καθομολόγησης Αποφοίτων Προπτυχιακού Τμήματος - Μετα-
πτυχιακού Προγράμματος ως ακολούθως:
Οι απόφοιτοι, ενδεδυμένοι με τήβεννο, καταλαμβάνουν τη δεύτερη σειρά καθισμάτων και εξής, πίσω από
την ακαδημαϊκή ηγεσία, με τον/την αριστεύσαντα/σα
να καταλαμβάνει την πρώτη θέση της δεύτερης σειράς.
Εφόσον η ορκωμοσία αφορά μεταπτυχιακό πρόγραμμα
με περισσότερες της μιας κατευθύνσεις, οι απόφοιτοι
των κατευθύνσεων κάθονται μαζί. Στις επόμενες από
τις σειρές των αποφοίτων, κάθονται οι συνοδοί τους.
Ο/Η Πρόεδρος του Τμήματος/Διευθυντής/τρια του
Προγράμματος ανακοινώνει την είσοδο των εκπροσώπων της ακαδημαϊκής ηγεσίας, οι οποίοι ενδεδυμένοι με
τήβεννο, εισέρχονται στον χώρο της τελετής και καταλαμβάνουν την πρώτη σειρά καθισμάτων, με την εξής
σειρά, από δεξιά προς αριστερά: Πρύτανης, Αντιπρύτανης/εις, Κοσμήτορας Σχολής, Μέλη ΔΕΠ Τμήματος/
Προγράμματος.
Ο/Η Πρόεδρος του Τμήματος/Διευθυντής/τρια του
Προγράμματος, καθώς και ο Υπεύθυνος για τη διεξαγωγή της διαδικασίας από την πλευρά της Γραμματείας
του Τμήματος/Προγράμματος, θα βρίσκονται στη σκηνή
καθ’ όλη τη διάρκεια της διαδικασίας.
Η τελετή άρχεται με καλωσόρισμα των παρευρισκομένων από τον/την Πρόεδρο του Τμήματος - Διευθυντή/
τρια του Προγράμματος και απευθύνεται κάλεσμα για
χαιρετισμό στον Πρύτανη, Αντιπρυτάνεις, Κοσμήτορα.
Στη συνέχεια, από το μέλος της Γραμματείας του Τμήματος/Προγράμματος ανακοινώνεται ο/η πρωτεύσας/
σα και ο βαθμός πτυχίου. Ακολούθως, ο/η πρωτεύσας/
σα καλείται να προσέλθει στη σκηνή για να εκφωνήσει
τον όρκο, τον οποίο επαναλαμβάνουν οι υπόλοιποι
απόφοιτοι προτείνοντας το δεξί χέρι και ενώνοντας τον
αντίχειρα, τον δείκτη και τον παράμεσο.
Σε περίπτωση ορκωμοσίας αποφοίτων Μεταπτυχιακού Προγράμματος με περισσότερες της μιας κατευ-
θύνσεις, η εκφώνηση του όρκου γίνεται από τον/την
πρωτεύσαντα/σα της κάθε κατεύθυνσης.
Ο πρωτεύσας/σα επιστρέφει στη θέση του και στη συνέχεια καλούνται αλφαβητικά οι υπόλοιποι απόφοιτοι
για να παραλάβουν το πτυχίο τους. Μετά την παραλαβή
επιστρέφουν στη θέση τους.
Μετά την εκφώνηση των ονομάτων όλων των αποφοίτων και την απονομή των πτυχίων, οι απόφοιτοι κα-
λούνται στη σκηνή για την αναμνηστική φωτογράφιση.
Στη συνέχεια η ακαδημαϊκή ηγεσία αποχωρεί και ακολουθεί η αποχώρηση των αποφοίτων και των συνοδών
τους.
Στην τελετή καθομολόγησης, ενδεδυμένοι με τήβεννο εκτός των φοιτητών - είναι ο Πρύτανης, οι Αντιπρυτάνεις,
οι Κοσμήτορες των Σχολών και οι Πρόεδροι των Τμημάτων ή οι αναπληρωτές τους».
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 5 Απριλίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2563/01.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202563.pdf | Tokens: 13897]